Vyhodnotenie pripomienkového konania

k návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov 

Spôsob pripomienkového konania: bežný/zjednodušený/skrátený postup - dôvod:			bežný (oznam listom č. 20565/2005-SL – poštou aj e-mailom)  

	Zoznam oslovených subjektov:					
	Pál Csáky - podpredseda vlády SR, Ivan Mikloš - podpredseda vlády SR, Daniel Lipšic - podpredseda vlády SR, Pavol Rusko - podpredseda vlády SR, Ministerstvo hospodárstva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo vnútra SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Úrad vlády SR, Úrad vlády SR – sekcia Inštitút pre aproximáciu práva, Protimonopolný úrad SR, Štatistický úrad SR, Úrad pre štátnu službu, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Národná banka Slovenska, Najvyšší kontrolný úrad Slovenskej republiky, Najvyšší súd Slovenskej republiky, Generálna prokuratúra Slovenskej republiky, Všeobecná zdravotná poisťovňa, Spoločná zdravotná poisťovňa, Vzájomná zdravotná poisťovňa Dôvera, Chemická zdravotná poisťovňa Apollo, Združená zdravotná poisťovňa Sidéria – Istota, Sociálna poisťovňa, Úrad pre dohľad nad zdravotnou starostlivosťou
		
	Počet oslovených subjektov:	40				
	Zaslali do stanoveného termínu (od 25.07. 05 do 12.08. 05) :	38				
	Zaslali po termíne:	-				
	Vôbec nezaslali:	2		DOVERA, NBU		
	Subjekty, ktoré nemali pripomienky:	20		MH, MDPT, MP, MVRR, MO, MZV, MZP, MK, PU, SU, USS, UGKK, UJD, UVO, UPV, SSHR, NKU, GP, APOLLO		
						
	Počet vznesených pripomienok:	50				
	Počet akceptovaných:	32				
	Počet neakceptovaných, z toho počet zásadných - ktoré subjekty	13	2	MV SR, VSZP		
						
	Rozporové konanie (s kým, kedy, na akej úrovni, s akým výsledkom):	Rozporové rokovanie zo dňa 21. septembra 2005 na úrovni ministrov Zajaca a Palka prinieslo dohodu a odstránilo všetky zásadné pripomienky.		
	Počet odstránených pripomienok:	2				
	Počet neodstránených pripomienok:	0				
						
Rezort	Pripomienka	Typ	Vyh.	Spôsob vyhodnotenia	Poznámka	
		Z	A	pri A: spôsob zapracovania	prip. zaslaná po termíne	
		O	C	pri C: vysvetlenie, spôsob zapracovania	…	
			N	pri N: zdôvodnenie nezapracovania		

Ministerstvo financií SR	1. Predkladaciu správu žiadam v časti „Dopad na štátny rozpočet“ zosúladiť s Doložkou finančných, ekonomických, environmentálnych vplyvov, vplyvov na zamestnanosť a podnikateľské prostredie, ktorá kvantifikuje nároky na štátny rozpočet vo výške 2279 tis. Sk. Konštatovanie, že realizácia návrhu nemá finančný, ekonomický dopad na rozpočet verejnej správy, žiadam upraviť v súlade so zákonom č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, podľa ktorého tvorí rozpočet verejnej správy štátny rozpočet a súhrn rozpočtov ostatných subjektov verejnej správy.

2. Zároveň je potrebné v doložke finančných, ekonomických, environmentálnych vplyvov, vplyvov na zamestnanosť a podnikateľské prostredie v súlade s § 33 zákona o rozpočtových pravidlách verejnej správy uviesť predpokladané finančné dôsledky predloženého návrhu na rozpočet verejnej správy nielen na nasledujúci rozpočtový rok, ale aj na ďalšie dva roky.

3. Súčasne žiadam návrh zosúladiť so znením zákona č. 595/2003 Z.z. o dani z príjmov v znení neskorších predpisov. Pripravovaná novela zákona o dani z príjmov vytvára podmienky na to, aby aj podiely na zisku vyplatené zamestnancom bez majetkovej účasti mohli podliehať odvodom poistného na zdravotné poistenie, s čím predložený návrh nekorešponduje.

4. Žiadam prehodnotiť znenie bodu 2 návrhu zákona vzhľadom na zásadný nesúhlas Ministerstva financií SR s pripravovanou novelou zákona č. 461/2003 Z. z. o sociálnom poistení v znení neskorších predpisov, podľa ktorej bude Sociálna poisťovňa vyplácať nemocenské samostatne zárobkovo činným osobám a osobám dobrovoľne nezamestnaným až od 15-teho dňa ich práceneschopnosti.
	Z

Z

Z

Z

	A

A

A

A	Zapracované v predkladacej správe.

Doplnené a zapracované v doložke finančných dopadov.

Prepracované a doplnené do návrhu zákona.

Návrh prehodnotený – znenie zákona má za cieľ, aby za osobu, ktorá je nemocensky poistená alebo poberá dávku nemocenskú, vždy platil štát, nebude rozhodujúce, či Sociálna poisťovňa začne vyplácať nemocenské od 10 alebo 15 dňa.	
Ministerstvo vnútra SR	A. Všeobecne
1. Predložený návrh nezodpovedá proklamovanému znižovaniu odvodového zaťaženia.
2. Nemožno súhlasiť s argumentáciou uvedenou v dôvodovej správe, že ak nebude platené poistenie na zdravotné poistenie z príjmov zo závislej činnosti, ktoré nepresahujú 5000 Sk mesačne a budú sa zdaňovať zrážkovou daňou, dôjde k zníženiu výberu poistného od dobrovoľne nezamestnaných osôb. 
Dôrazne upozorňujeme na tieto skutočnosti:
a) v prípade „príjmov zo závislej činnosti“ nemôže ísť o dobrovoľne nezamestnané osoby podľa § 11 ods. 2; uvedený pojem je jasne definovaný v § 5 zákona o dani z príjmov a rozhodne ide o „zamestnanca“ (len u neho môže ísť o príjmy zo závislej činnosti),
b) vo viacerých bodoch návrhu novely zákona sa používa formulácia, že poistenie sa platí aj z príjmov zdaňovaných zrážkovou daňou poistencov, ktorí si neuplatňujú „nezdaniteľné časti základu dane“, čo nebude zodpovedať pripravovanej novele zákona o dani z príjmov (nezdaniteľné čiastky sa majú zrušiť atď.).
3. Nad rámec predloženého návrhu zákona opätovne uplatňujeme ako zásadnú pripomienku nevyhnutnosť novelizovania § 7 a v ňom zakotviť povinné poistenie explicitne uvedených osôb v určenej zdravotnej poisťovni. 

B. K jednotlivým bodom novely
1. V bode 3 formulačne upraviť časť znenia, ktoré sa viaže na slová „neuplatňujeme zdaniteľné časti základu dane...“, z dôvodu uvedeného v bode 2 písm. b) všeobecnej časti stanoviska.
2. K bode 4 k navrhovanému zneniu § 11 ods. 9 písm. c) a ods. 10 platí pripomienka uvedená v bode 2 písm. b) všeobecnej časti stanoviska. 
V navrhovanom § 11 ods. 9 písm. d) je potrebné nahradiť slová „podľa bodov 1 a 2“ slovami „podľa písmen a) a b)“ a slová „podľa bodu 3“ slovami „podľa písmena c)“. 
3. K bodu 7 návrhu zákona platí pripomienka k bodu 3 návrhu.
4. V bode 16 v navrhovanom § 31 ods. 14 písm. d) je potrebné nahradiť slová „podľa bodov 1 a 2“ slovami „podľa písmen a) a b)“ a slová „podľa bodu 3“ slovami „podľa písmena c)“. 

C. Návrhy na rozšírenie navrhovanej novely zákona č. 580/2004 Z. z. 
Predložený návrh novely zákona odporúčame rozšíriť o tieto zmeny zákona:
1. § 7 znie:
„§ 7
(1) Poistenec má právo podať prihlášku v zdravotnej poisťovni, ktorú si vybral.
(2) Ustanovenie odseku 1 sa nevzťahuje na poistenca, ktorý je príslušníkom
ozbrojených síl Slovenskej republiky,
Policajného zboru,
Slovenskej informačnej služby,
Národného bezpečnostného úradu,
Zboru väzenskej a justičnej stráže Slovenskej republiky,
Železničnej polície Slovenskej republiky,
Hasičského a záchranného zboru,
ktorému služobný orgán alebo služobný úrad môže určiť, že bude zdravotne poistený v zdravotnej poisťovni, ktorá je právnym nástupcom Spoločnej zdravotnej poisťovne.
(3) Poistenec môže zmeniť príslušnú zdravotnú poisťovňu vždy len k 1. januáru nasledujúceho kalendárneho roka. Prihlášku možno podať najneskôr do 30. septembra kalendárneho roka. V prípade zániku a vzniku verejného zdravotného poistenia podľa § 4 a 5 v priebehu tohto istého kalendárneho roka, musí poistenec podať prihlášku v tej zdravotnej poisťovni, v ktorej bol poistený naposledy.
(4) Ak poistenec podal prihlášku do 30. septembra kalendárneho roka, zdravotná poisťovňa, ktorá prihlášku potvrdila, je jeho príslušnou zdravotnou poisťovňou od 1. januára nasledujúceho kalendárneho roka. Ak poistenec podal prihlášku po 30. septembri kalendárneho roka, prihláška sa považuje za podanú 1. januára nasledujúceho kalendárneho roka.
(5) Ustanovenia odsekov 3 a 4 sa nevzťahujú na poistenca podľa odseku 2; takýto poistenec je povinný podať prihlášku v zdravotnej poisťovni určenej služobným orgánom alebo služobným úradom, ak mu ju určil, do ôsmich dní odo dňa vzniku služobného pomeru; potvrdením prihlášky je zdravotná poisťovňa jeho príslušná zdravotná poisťovňa odo dňa vzniku služobného pomeru, ak neodmietla prihlášku potvrdiť (§ 6 ods. 9). Ak poistenec podal prihlášku po uplynutí ustanovenej lehoty, zdravotná poisťovňa je jeho príslušná zdravotná poisťovňa odo dňa potvrdenia prihlášky.
(6) Ustanovenia odsekov 3 a 4 sa nevzťahujú aj na poistenca podľa odseku 2 po ukončení služobného pomeru. Takýto poistenec si môže zmeniť príslušnú zdravotnú poisťovňu v kalendárnom roku, v ktorom sa ukončil služobný pomer, ak do ôsmich dní odo dňa jeho ukončenia podal prihlášku v inej zdravotnej poisťovni, ktorú si vybral; potvrdením prihlášky je zdravotná poisťovňa jeho príslušná zdravotná poisťovňa, a to odo dňa ukončenia služobného pomeru, ak neodmietla prihlášku potvrdiť (§ 6 ods. 9). Ak poistenec podal prihlášku po uplynutí ustanovenej lehoty, zdravotná poisťovňa je jeho príslušná zdravotná poisťovňa odo dňa potvrdenia prihlášky.
(7) Poistenec je povinný pri zmene zdravotnej poisťovne bez zbytočného odkladu vrátiť preukaz poistenca zdravotnej poisťovni, ktorá bola jeho príslušnou zdravotnou poisťovňou.
(8) Ustanovenia odsekov § 6 ods. 2 až 6 a ods. 9 až 11 platia rovnako aj pri zmene príslušnej zdravotnej poisťovne.“.

Túto pripomienku uplatňujeme ako zásadnú.
Odôvodnenie: Nevyhnutnosť novelizácie § 7 zákona možno stručne vyjadriť potrebou rešpektovania špecifík ozbrojených síl a ozbrojených zborov, vyplývajúcich z ich špecifickej činnosti. Tieto špecifiká vo vzťahu k navrhovanej novele § 7 možno dokumentovať nasledovne:
1. Potreba účinnejšej ochrany identity vybraných špecialistov doma i v zahraničí, ktorej prezradenie by mohlo potenciálne ohroziť operačné spôsobilosti špeciálnych zložiek. Uvedené sa týka aj ochrany osobných údajov zložiek ozbrojených síl, Policajného zboru, Železničnej polície a Zboru väzenskej a justičnej stráže. V tejto súvislosti je potrebné konštatovať, že Spoločná zdravotná poisťovňa ako jediná zdravotná poisťovňa na Slovensku je držiteľom medzinárodného certifikátu podľa „Britského štandardu“ (BS 7799), podľa ktorého je jej informačný systém certifikovaný na informačnú bezpečnosť.
2. Potreba zhromažďovania a evidovania údajov o zdravotnom stave príslušníkov, ktoré slúžia na vyhodnocovanie rizikových faktorov štátnej služby s následným prijímaním preventívnych opatrení. 
3. Centralizovanie agendy u jednej poisťovne zjednodušuje administratívu a hlavne výrazne zvyšuje personálnu mobilitu. 
4. Potreba spolupráce zamestnávateľa a zdravotnej poisťovne pri realizácii preventívnych lekárskych prehliadok a kontrolných vyšetrení jednotlivých špecialistov, pri zabezpečovaní preventívneho očkovania a prípadných programov na ochranu zdravia príslušníkov ozbrojených síl a ozbrojených bezpečnostných zborov, nakoľko ide o skupinu so zvýšenou psychickou a fyzickou záťažou a všetky preventívne opatrenia môžu následne znížiť náklady zdravotnej poisťovne na poskytnutú zdravotnú starostlivosť. Za predpokladu, že príslušníci ozbrojených zložiek budú poistení v jednej poisťovni, môže byť zmluvné zabezpečenie zdravotnej starostlivosti vyžadovanej rezortmi efektívnejšie. 
5. Garancia stability spolupráce zdravotníckych zariadení s jednou zdravotnou poisťovňou v oblasti rokovania o zmluvných objemoch finančných prostriedkov na poskytovanie zdravotnej starostlivosti príslušníkom ozbrojených zborov a síl je veľmi dôležitá i z toho hľadiska, že tieto zdravotnícke zariadenia sú určenými poskytovateľmi pre dotknuté osoby (podľa § 11 ods.7 zákona č. 576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov). 
6. Poistenie dotknutých osôb v  jednej poisťovni bude mať význam aj z ekonomického a administratívneho hľadiska. V opačnom prípade bude dochádzať k nadbytočným úkonom, keď orgány likvidujúce platové náležitosti príslušníkov by museli zasielať poistné plnenie viacerým poisťovniam. 
	
Vo väzbe na novelu § 7 zákona sa priamo v zákone č. č.73/1998 Z.z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a v zákone č.315/2003 Z.z. o Hasičskom a záchrannom zbore v znení neskorších predpisov explicitne zakotví oprávnenie služobného úradu určiť pre subjekty podliehajúce cit. zákonom  zdravotnú poisťovňu, v ktorej sú tieto subjekty povinné sa poistiť.

Okrem uvedeného sa v navrhovanom znení § 7 zakotvuje výnimka zo všeobecnej zásady, že zmena zdravotnej poisťovne sa môže uskutočniť len k 1. januáru. Navrhuje sa, aby osobám uvedeným v odseku 2 návrhu zákona vznikol poistný vzťah k služobným úradom alebo služobným orgánom určenej zdravotnej poisťovni dňom vzniku služobného pomeru a naopak, v prípade ukončenia služobného pomeru aby táto osoba mohla zmeniť zdravotnú poisťovňu aj v priebehu kalendárneho roka.

2. V § 11 ods. 4 písm. e) sa na konci pripájajú tieto slová: „alebo nie sú vykonávané na základe dohôd o vykonávaní práce mimo pracovného pomeru“.
Odôvodnenie: Účelom navrhovanej zmeny je dosiahnuť, aby sa platiteľom poistného nestal napr. študent, ktorý vykonáva práce na základe dohody o brigádnickej práce študentov.

3. V § 13 sa odsek 4 dopĺňa písmenom j), ktoré znie:
„j) príspevok na doplnkové dôchodkové sporenie45a) .“.
Poznámka pod čiarou k odkazu 45a znie:
„45a) Zákon č-650/2004 Z.z. o doplnkovom dôchodkovom sporení a o zmene a doplnení niektorých zákonov v znení neskorších predpisov.“.
Odôvodnenie: Ide len o návrh, aby sa zohľadnilo časové hľadisko čerpania plnenia až v budúcnosti.

4. V § 31 sa za odsek 2 vkladá nový odsek 3, ktorý znie:
„(3) Poistenci uvedení v § 7 ods. 2 tohto zákona, ktorí nie sú poistení v zdravotnej poisťovni, ktorú im určil služobný orgán alebo služobný úrad, prihlásia sa do 8 dní po nadobudnutí účinnosti tohto zákona do zdravotnej poisťovne, ktorú im určil služobný orgán alebo služobný úrad.“. 
Doterajšie odseky 3 až 13 sa označujú ako odseky 4 až 14.
Odôvodnenie: Rozšírením prechodného ustanovenia sa navrhuje ustanoviť, aby tí poistenci, ktorí sú uvedení v § 7 ods. 2 a ktorí sú v zmysle platného zákona poistení v inej zdravotnej poisťovni ako im určil služobný orgán alebo služobný úrad, sa v stanovenom termíne poistili v zdravotnej poisťovni, ktorú im určil služobný orgán alebo služobný úrad.

	D: Navrhujeme návrh novely zákona doplniť o samostatný článok, v ktorom sa bude novelizovať zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov 

Považujeme za potrebné pregnantne vyjadriť problematiku výkonu rozhodnutia na základe právoplatného rozhodnutia úradu (vymáhanie pohľadávok na poistnom a za poskytnutú zdravotnú starostlivosť), ako aj výkon právoplatného rozhodnutia zdravotnej poisťovne, ktorá sa transformovala na akciovú spoločnosť. Prechodné ustanovenia neriešia problematiku dostatočne a v praxi dochádza k pochybnostiam ako majú správne postupovať zdravotné poisťovne. Žiadosťou Spoločnej zdravotnej poisťovne, a.s. sa zaoberala sekcia verejnej správy ministerstva vnútra a sekcia pre legislatívu a právo Ministerstva zdravotníctva Slovenskej republiky. Ministerstvo zdravotníctva svoje stanovisko (list č. 16026-2/2005-SP z 1. júla 2005) označilo za právne nezáväzné, čo znamená, že v zákone absentujú presne a jasne formulované prechodné ustanovenia. 
Do účinnosti zákona č. 581/2004 Z. z. bola zdravotná poisťovňa správnym orgánom a postupovala podľa zákona o správnom konaní s odchýlkami ustanovenými v § 58 a 59 zákona č. 273/1994 Z. z. v znení neskorších predpisov. Výkon rozhodnutia na pohľadávky vykonávala (pohľadávky vymáhala) zdravotná poisťovňa na základe právoplatného rozhodnutia exekučným príkazom, a to v intenciách zákona o správnom konaní. Zdravotná poisťovňa teda bola jednoznačne správnym orgánom, ktorý vydal rozhodnutie, robil aj výkon rozhodnutia (exekučný príkaz), a to prostriedkami ustanovenými v zákone o správnom konaní, ak nepostupoval podľa Exekučného poriadku.
Ustanovenie § 84 zákona č. 581/2004 Z. z. neupravuje všetky eventuality, ale len prípady, kedy konanie bolo začaté doterajšou zdravotnou poisťovňou (vtedy ešte správnym orgánom), ale nebolo právoplatne skončené, a teda ho musí dokončiť úrad (správny orgán). Úrad bol zriadený ex lege a zverila sa mu pôsobnosť v oblasti verejnej správy (§ 17 zákona).
Zo znenia § 84 zákona teda jednoznačne vyplýva, že ide o nedostatočnú úpravu, pretože sa netýka iných prípadov. Problém nastal novým postavením zdravotných poisťovní, ktoré sa transformovali na akciové spoločnosti (obchodné spoločnosti), a teda už nie sú správnym orgánom.
Absentuje úprava riešenia týchto prípadov:
1. Právoplatné rozhodnutie vydala zdravotná poisťovňa ako správny orgán, ale už ho nemôže vykonať podľa zákona o správnom konaní, lebo nie je správnym orgánom. Dokonca v tomto prípade nemôže dôjsť ani k vymáhaniu podľa Exekučného poriadku, lebo potvrdiť vykonateľnosť už nemôže zdravotná poisťovňa a úrad na to nie je oprávnený (viď § 41 ods. 2 a § 42 Exekučného poriadku).
V tejto súvislosti treba upozorniť, že od 1. septembra 2005 nebude možný výkon rozhodnutia podľa Občianskeho súdneho poriadku (viď § 372m zákona č. 341/2005 Z. z., t.j. novela Občianskeho súdneho poriadku).
V uvedenom prípade teda absentuje úprava, kto potvrdením vykonateľnosti opatrí exekučný titul (zvážiť, či to bude úrad). Odporúčame § 84 doplniť o nové ustanovenie. 
2. Právoplatné rozhodnutie vydala zdravotná poisťovňa ako správny orgán  a vydala ako príslušný správny orgán aj exekučný príkaz. V súčasnosti už nemôže zdravotná poisťovňa pristúpiť k výkonu rozhodnutia podľa zákona o správnom konaní, pretože takýto postup nemá oporu v zákone. Mohol by to vykonávať len úrad ako správny orgán. Preto treba doplniť § 84 o ďalšie nové ustanovenie.
3. Zdravotná poisťovňa vydala právoplatné rozhodnutie podľa doterajších predpisov, ktoré bolo vykonateľné a požiadala súd o výkon rozhodnutia podľa Občianskeho súdneho poriadku (t.j. rozhodla sa nepostupovať podľa zákona o správnom konaní, ale podľa Občianskeho súdneho poriadku). Keďže podľa uvedenej novely Občianskeho súdneho poriadku už nie je možný výkon rozhodnutia v podobných prípadoch podľa Občianskeho súdneho poriadku, ale len podľa Exekučného poriadku, treba postupovať podľa § 372m Občianskeho súdneho poriadku. Túto skutočnosť odporúčame tiež uviesť v ďalšom novom ustanovení § 84 zákona, pretože následkom nesprávneho postupu súd konanie zastaví. 
Pre úplnosť upozorňujeme na ďalší problém, a to ustanovenie § 71 ods. 3 zákona o správnom konaní, podľa ktorého výkon rozhodnutia možno nariadiť najneskôr do 3 rokov po uplynutí lehoty na splnenie povinnosť. Ide o prekluzívnu lehotu a tento problém treba tiež riešiť v prechodných ustanoveniach. 
Zároveň, aby sa vylúčili akékoľvek pochybnosti, odporúčame vypustiť z § 6 ods. 1 písmeno k), čiže výkon rozhodnutí bude vykonávať úrad.	

Z

Z

Z

O

O

O

O

	

C

A

N

A

N

N

N	

Návrh zákona bol daný do súladu s materiálom, ktorý bol zaslaný na rokovanie vlády SR.

Zapracované.

Nad rámec zákona. Uvedené ustanovenia sú protiústavné, nakoľko obmedzujú právo poistenca na slobodný výber zdravotnej poisťovne, vyjadrujeme pochybnosť o súlade s čl. 12 a 13 Ústavy SR.
Priemerné náklady SZP na 1 poistenca ďaleko prevyšujú priemer nákladov ostatných poisťovní, takže v skutočnosti nedochádza k úspore ale k nadspotrebe zdravotnej starostlivosti oproti ostatným poisťovniam, ktorá bola financovaná na ich úkor neplatením na účet prerozdeľovania.
Možnosť prechodu vybraných osôb v rámci rozhodujúceho obdobia je výraznou prekážkou pre úspešné zavedenie systému ročného zúčtovania.
Podľa zákona č. 518/2004 Z. z. o zdravotných poisťovniach, úrad pre dohľad nad zdravotnou starostlivosťou musí v prípade, že zdravotná poisťovňa nehospodári v súlade so zákonom, odňať jej licenciu a previesť kmeň poistencov do poisťovne s najväčším počtom poistencov. Nie je možné komunikovať so služobnými orgánmi.
Rozporové rokovanie zo dňa 21. septembra 2005 na úrovni ministra zdravotníctva Zajaca a ministra vnútra Palka prinieslo dohodu a odstránilo všetky zásadné pripomienky.

Zapracované.

Ide o zdaniteľný príjem, necháme na posúdení poslancov Národnej rady Slovenskej republiky.

Súvisí s pripomienkou vznesenou vyššie, ku ktorej sa konalo rozporové rokovanie a minister vnútra Palko od pripomienky ustúpil.

Ide nad rámec pripravovaného návrhu zákona.

	
Ministerstvo spravodlivosti SR	K bodu 1
V § 3 ods. 3 písm. i) požadujeme nahradiť slová „vo väzbe“ slovami „vo výkone väzby“. Obdobne žiadame upraviť tieto slová v § 6 ods. 3, v § 11 ods. 5 písm. l), v § 11 ods. 8 písm. g),v  § 29b) ods. 1 písm. b) a v § 29b) ods. k 2.
Odôvodnenie:
Zosúladenie s terminológiou zákona č. 4/2001 Z.z. o Zbore väzenskej a justičnej stráže v znení neskorších predpisov a zákona č. 156/1993 Z.z. o výkone väzby v znení neskorších predpisov a v praxi používanou terminológiou.

K bodu 5 ( nad rámec návrhu novely)
V § 13 žiadame vložiť za odsek 2 nový odsek 3 s nasledujúcim textom:
„(3) Vymeriavací základ fyzickej osoby vo výkone väzby 7) a fyzickej osoby vo výkone trestu odňatia slobody 8), ktorá je zamestnancom podľa § 11 ods. 3 písm. l), je pracovná odmena týchto osôb dosiahnutá v rozhodujúcom období podľa osobitného predpisu 43a). Ustanovenie odseku 10 (novooznačeného) sa na tieto osoby nevzťahuje.“.
Poznámka pod čiarou k odkazu číslo 43a znie:
„43a) § 2 ods. 1 nariadenia vlády Slovenskej republiky č. 499/2002 Z.z. o výške pracovnej odmeny a o podmienkach jej poskytovania obvineným a odsúdeným, o výške peňažnej odmeny za výkon iných prospešných prác a o podmienkach jej poskytovania odsúdeným.“. 
Doterajšie odseky 3 až 18 sa označujú ako odseky 4 až 19.
Odôvodnenie:
	Nevyhnutnosť zosúladiť znenie návrhu zákona s § 29 ods. 5 zákona č. 59/1965 Zb. o výkone trestu odňatia slobody v znení neskorších predpisov a s § 16 ods. 4  zákona Národnej rady Slovenskej republiky č. 156/1993 Z.z. o výkone väzby v znení neskorších predpisov, podľa ktorých nepatrí odsúdeným ani obvineným minimálna mzda podľa osobitného predpisu, t.j. podľa zákona č. 90/1996 Z.z. o minimálnej mzde v znení neskorších predpisov. Nižšie uvedený prehľad dokumentuje, že priemerná výška dosiahnutej pracovnej odmeny obvinených a odsúdených zaradených do práce hlboko zaostáva za minimálnou mzdou, nakoľko nedosahuje ani výšku polovice minimálnej mzdy. Skupina obvinených a odsúdených zaradených do práce (v súčasnosti cca 850 osôb, čo predstavuje cca 24 % zo skutočne zaradených do práce) však dosahuje výšku pracovnej odmeny v pásme 3 250 až 6 500 Sk. Ak by sa uplatňoval u tejto skupiny platiteľov poistného minimálny vymeriavací základ vo výške minimálnej mzdy, bolo by toto ustanovenie voči nim neprimerane tvrdé. Zákonodarca by musel určiť, akým spôsobom by bol vysporiadaný rozdiel z pohľadu zamestnanca a zamestnávateľa (ústavu) vzniknutý medzi dosiahnutou výškou skutočnej pracovnej odmeny obvineného alebo odsúdeného zaradeného do práce a výškou minimálneho vymeriavacieho základu vo výške minimálnej mzdy.
	Podľa § 138 ods. 5 zákona č. 461/2003 Z.z. o sociálnom poistení v znení neskorších predpisov je vymeriavacím základom obvinených a odsúdených zaradených do práce taktiež dosiahnutá pracovná odmena týchto osôb, ktorá je súčasne definovaná v § 138 ods. 11 písm. e) citovaného zákona aj ako ich minimálny vymeriavací základ.

Rok	
Priemerný 
počet ods. a obv. 
zaradených do práce	
Priemerná mesačná 
pracovná odmena

2000	
2 481	
2 506, Sk	

2001	
2 769	
2 554,- Sk	

2002	
2 927	
2 504,- Sk	

2003	
3 045	
2 391, Sk	

2004	
3 417	
2 350,- Sk	

Pripomienku považujeme za zásadnú.

K bodu 8 ( nad rámec návrhu novely)
V § 16 ods. 8 žiadame doplniť za písmeno e)  písmeno f) s nasledujúcim textom:
„f) zamestnanca podľa § 11 ods. 3 písm. l) a zamestnávateľa podľa § 11 ods. 5 písm. l) je vo výške dosiahnutej pracovnej odmeny 43a).“.
Odôvodnenie:
Ako k bodu 5. Pripomienku považujeme za zásadnú.

	K bodu 16
Primerane navrhovaným zmenám žiadame upraviť i príslušné ustanovenia § 19 vo vzťahu k ročnému zúčtovaniu poistného a ustanovenia § 31 týkajúce sa osôb vo výkone väzby a osôb vo výkone trestu odňatia slobody zaradených do práce. 
Pripomienku považujeme za zásadnú. 		
O

Z

Z

Z

	
N

A

A

A	
Legislatíva Národnej rady Slovenskej republiky nás upozornila na to, že vo všeobecne záväzných právnych predpisoch sa väčšinou vyskytuje pojem „vo väzbe“.

Zapracované do materiálu. Vyjadrené v § 13 ods. 15 a 16.

Zapracované do materiálu.

Zapracované do materiálu.	
Ministerstvo práce, sociálnych vecí a rodiny 
Slovenskej republiky

	K čl. I
K bodu 2
	Navrhujeme nasledovné znenie § 11 ods. 8 písm. o):
„o) fyzickú osobu, ktorá  je povinne nemocensky poistená podľa osobitného predpisu a má potvrdenú dočasnú pracovnú neschopnosť alebo dočasnú nemožnosť výkonu konkrétnej činnosti podľa osobitného predpisu39na) .“

	Navrhujeme vypustiť poznámku pod čiarou k odkazu 39nb.

Odôvodnenie:
	Bod 2 návrhu zákona nie je zosúladený s návrhom zákona o dočasnej pracovnej neschopnosti, ktorý MPSVR SR predložilo do legislatívneho procesu. Rovnako je potrebné upozorniť na skutočnosť, že nemocensky poistená s nárokom na dávku nemocenského poistenia môže byť aj dobrovoľne nezamestnaná osoba, ktorá sa prihlásila na dobrovoľné nemocenské poistenie a platí si poistné na nemocenské poistenie sama. Z návrhu nevyplýva, či je účelom, aby platil poistné štát na zdravotné poistenie aj za tento okruh osôb v období, keď majú potvrdenú dočasnú pracovnú neschopnosť alebo dočasnú nemožnosť výkonu konkrétnej činnosti podľa návrhu zákona o dočasnej pracovnej neschopnosti. 

	Podľa nami navrhovaného znenia bude štát platiť poistné na zdravotné poistenie za povinne nemocensky poistené osoby (t. j. poistenie im vzniklo z dôvodu výkonu zárobkovej činnosti), ktorým príslušný lekár potvrdil dočasnú pracovnú neschopnosť alebo dočasnú nemožnosť výkonu konkrétnej činnosti pri sociálnych udalostiach vymedzených v návrhu zákona o dočasnej pracovnej neschopnosti. Z dôvodu, že podľa predloženého návrhu by mohlo dochádzať k zneužívaniu systému nemocenského poistenia dobrovoľne nezamestnanými osobami, ktoré by sa účelovo prihlásili na dobrovoľné nemocenské poistenie a bez ohľadu na nárok na dávku by sa nechali uznávať za dočasne práceneschopné len preto, aby za ne platil poistné na zdravotné poistenie štát, sme toho názoru, že štát by nemal platiť poistné na zdravotné poistenie za dobrovoľne nemocensky poistené osoby ani počas týchto sociálnych udalostí. 

	Nami navrhované znenie vylučuje z okruhu poistencov štátu na zdravotné poistenie okruh osôb, ktoré nie sú povinne nemocensky poistené, ale sú výlučne dobrovoľne nemocensky poistené. Ak dobrovoľne nemocensky poistená osoba bude patriť zároveň do inej skupiny poistencov štátu na účely zdravotného poistenia (napr. nezamestnaný zaradený do evidencie uchádzačov o zamestnanie, starajúci sa o blízku osobu a pod.), nebude táto osoba  povinná platiť poistné na zdravotné poistenie ani počas trvania dobrovoľného nemocenského poistenia bez ohľadu na nárok na nemocenskú dávku. 

	V navrhovanom znení nie je potrebné osobitne uvádzať karanténu, je zahrnutá do definície dočasnej pracovnej neschopnosti v návrhu zákona o dočasnej pracovnej neschopnosti.

	Z dôvodu, že návrh zákona o dočasnej pracovnej neschopnosti bol predložený vláde SR na schválenie, bude potrebné sledovať jeho znenie po schválení vládou SR a Národnou radou SR pre zabezpečenie súladu navrhovaných právnych predpisov.

	V prípade, že nie je zámerom návrhu novely vylúčiť z okruhu poistencov zdravotného poistenia dobrovoľne nezamestnané osoby dobrovoľne nemocensky poistené, je postačujúce vypustiť z nami navrhovaného znenia slovo „povinne“.

K bodu 3
	Upozorňujeme na nesprávny odkaz 39ta), keďže § 43 ods. 1 zákona č. 595/2003 Z. z. nie je členený na písmená.

Všeobecná pripomienka
	Zasielame podnet pre Ministerstvo zdravotníctva SR na rozšírenie okruhu zamestnancov  na účely zdravotného poistenia o riaditeľov štátnych podnikov. V zákone o sociálnom poistení navrhujeme od 1. januára 2006 okruh zamestnancov rozšíriť o riaditeľov štátnych podnikov podľa zákona č. 111/1991 Z. z. o štátnom podniku v znení neskorších predpisov. Navrhovaná zmena v sociálnom poistení vyplynula z potrieb aplikačnej praxe.
	O

O

O

	N

A

N

	Nami navrhované znenie vylučuje z okruhu poistencov štátu na zdravotné poistenie okruh osôb, ktoré nie sú povinne nemocensky poistené, ale sú výlučne dobrovoľne nemocensky poistené. Ak dobrovoľne nemocensky poistená osoba bude patriť zároveň do inej skupiny poistencov štátu na účely zdravotného poistenia (napr. nezamestnaný zaradený do evidencie uchádzačov o zamestnanie, starajúci sa o blízku osobu a pod.), nebude táto osoba  povinná platiť poistné na zdravotné poistenie ani počas trvania dobrovoľného nemocenského poistenia bez ohľadu na nárok na nemocenskú dávku.

Zapracované do materiálu.

Je to vyjadrené medzi štatutárnymi zástupcami.

	
Ministerstvo zahraničných vecí SR	V § 3 ods. 2  písmeno a) druhý bod znie:
„2. v služobnom úrade, ktorým je ústredný orgán štátnej správy Slovenskej republiky alebo v jeho príspevkovej organizácii, ktorými je služobne vyslaná na plnenie úloh v cudzine na čas dlhší ako šesť po sebe nasledujúcich kalendárnych mesiacov a je komerčne zdravotne poistená počas takéhoto pobytu v cudzine na základe dohody so zamestnávateľom; to sa vzťahuje aj na jej manžela a detix) , ktorí ju  nasledujú do miesta dočasného vyslania v cudzine na základe dohody  zamestnávateľa s touto fyzickou osobou,“
Poznámka pod čiarou k odkazu x) znie:
„x) § 29 ods. 1 zákona č. 283/2002 Z. z. o cestovných náhradách v znení neskorších predpisov“.
Zdôvodnenie: 
Cieľom  navrhovanej zmeny ustanovenia § 3 ods. 2 písmena a) druhého bodu je umožniť komerčné zdravotné poistenie zamestnancom ústredného orgánu štátnej správy Slovenskej republiky alebo jeho príspevkovej organizácii, ktorými je tento (štátny zamestnanec, zamestnanec pri výkone práce vo verejnom záujme) vysielaný na plnenie úloh v cudzine. Komerčné zdravotné poistenie sa rovnako týka aj jeho manžela a detí, ktorí ho do miesta dočasného vyslania v cudzine nasledujú. V tomto prípade ide o technické upresnenie tak, aby v aplikačnej praxi nevznikli problémy. Navrhovaná zmena nemení pôvodný legislatívny zámer  a nemá žiadny dopad na štátny rozpočet. Aplikácia tohto ustanovenia sa bude týkať len úzkeho okruhu fyzických osôb. Poznámkou pod čiarou sa odkazuje na definíciu dieťaťa pre účely komerčného zdravotného poistenia zo zákona č. 283/2002 Z. z. o cestovných náhradách v znení neskorších zmien. Doteraz sa zdravotná starostlivosť týchto fyzických osôb zabezpečuje len na úrovni neodkladnej zdravotnej starostlivosti.
Súčasne platné znenie zákona č. 580/2004 Z. z.  o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov účinné                od 1.9.2005  neumožňuje uskutočniť dlho pripravovanú „reformu“ zabezpečenia zdravotnej starostlivosti zamestnancom, ktorí vykonávajú štátnu službu a verejnú službu v cudzine. Z tohto systému by absolútne vypadli rodinní príslušníci zamestnanca ústredného orgánu, ktorý je vyslaný na výkon prác v cudzine, čo bolo súčasťou dohodnutého pôvodného legislatívneho  zámeru. Komplexne komerčné zdravotné poistenie zamestnancom  ústredného orgánu štátnej správy Slovenskej republiky, ktorým sú fyzické osoby  služobne vyslané na plnenie úloh v cudzine na čas dlhší ako šesť  po sebe nasledujúcich kalendárnych mesiacov je možné vykonať len v súčinnosti s ustanovením § 25a zákona č. 283/2002 Z. z. o cestovných náhradách v znení neskorších zmien. V citovanom ustanovení sa komerčné zdravotné poistenie zabezpečené zamestnávateľom týka aj manžela a jeho detí, ktorí ho nasledujú do miesta dočasného vyslania v cudzine. Rovnako nie je možné za súčasného znenia príslušných ustanovení zákona o zdravotnom poistení  uplatniť komerčné zdravotné poistenie v príspevkových organizáciách ústredného orgánu pre zamestnancov a ich rodinných príslušníkov. V rámci rezortu zahraničné veci ide o príspevkovú organizáciu SÚZA.
V tejto súvislosti je potrebné upozorniť, že legislatívny proces zásadnej zmeny zabezpečenia zdravotnej starostlivosti zamestnancov zahraničnej služby a ich rodinných príslušníkov bol zahájený už v roku 2003                       aj so súhlasom ministra zdravotníctva.  Neakceptovaním našej zásadnej pripomienky nie je možné celý systém komerčného poistenia                          pre zamestnancov zahraničnej služby a ich rodinných príslušníkov spustiť.
	O	A	Zapracované.	
Úrad vlády Slovenskej republiky – sekcia ľudských práv a menšín	Vzhľadom na pripravovanú novelizáciu zákona č. 461/2003 Z. z. o sociálnom poistení, podľa ktorej sociálna poisťovňa by mala vyplácať samostatne zárobkovo činným osobám a osobám dobrovoľne nemocensky poisteným nemocenské až od 15. dňa práceneschopnosti, sa navrhuje, aby tieto osoby boli poistencami štátu aj v období od prvého do štrnásteho dňa práceneschopnosti. Novela nadväzuje aj na pripravovaný návrh zákona o dočasnej práceneschopnosti.
Cieľom predloženého návrhu zákona je aj to, aby medzi poistencov štátu boli zaradené aj osoby majúce príjmy z výkonu činností osobného asistenta, ak nie sú zamestnancami ani samostatne zárobkovo činnými osobami. Teda ide najmä o študentov, dôchodcov, nezamestnaných, ktorí robia osobnú asistenciu pre ZŤP a novela vlastne by znamenala, že príspevok na zdravotné poistenie namiesto nich by platil štát a ich príjmy z tejto činnosti by sa nezapočítavali do vymerievacieho základu. V tomto ohľade predložená novela  však vychádza z pripravovanej novely zákona č. 595/2003 Z. z. o dani z príjmov (§ 43 ods. 1 písm. j), ktorá bola iba v pripomienkovom konaní od 22.6. do 4.7.2005. Tento materiál však zmenu, ktorá sa premieta do predloženého návrhu, teda rozšírenie § 43 neobsahoval.
Podľa čl. 2 Legislatívnych pravidiel vlády SR v pripomienkovom konaní sa má posúdiť súlad návrhu zákona s právnym poriadkom, avšak novely, na ktoré by mal nadväzovať predložený návrh zákona zatiaľ nie sú jeho súčasťou, a preto nie je možné posúdiť jeho súlad s ním.

Z tohto dôvodu s týmto návrhom zásadne nie je možné súhlasiť.
	Z	A	Ustanovenie čl. 2 Legislatívnych pravidiel vlády SR, podľa ktorého sa v pripomienkovom konaní  má posúdiť súlad návrhu zákona s právnym poriadkom, plne rešpektujeme. Ustanovenia sú prepracované tak, aby korešpondovali s právnym poriadkom, či už návrhy zákonov prejdú alebo nie.

Úrad vlády Slovenskej republiky – Inštitút pre aproximáciu práva
	K návrhu zákona:
V ustanovení § 11 ods. 9 písm. d) návrhu zákona je uvedené:„...k súbehu skutočností podľa bodov 1 až 3...“. Nakoľko v tomto ustanovení nie sú uvedené žiadne body 1 až 3, žiadame, aby predkladateľ znenie ustanovenia opravil tak, aby bolo zrejmé o súbeh akých skutočností pôjde.
Súčasne upozorňujeme, že poznámka pod čiarou k odkazu 39r) v zákone č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov nie je správna, nakoľko nariadenie (ES) č. 883/2004 Európskeho parlamentu a Rady z 29. apríla 2004 o koordinácii systémov sociálneho zabezpečenia nenadobudlo ešte účinnosť. Pokiaľ nebude prijaté nariadenie ustanovujúce postup jeho vykonávania, zostáva v platnosti nariadenie Rady č. 1408/71/EHS o uplatňovaní systémov sociálneho zabezpečenia na zamestnané osoby, samostatne zárobkovo činné osoby a členov ich rodín pohybujúcich sa v rámci spoločenstva. Na základe uvedeného Sociálna poisťovňa v súčasnosti vystavuje formuláre podľa nariadenia Rady č. 1408/71/EHS v znení neskorších predpisov a nariadenia Rady č. 574/72/EHS, ktorým sa ustanovuje postup na vykonávanie nariadenia Rady č. 1408/71/EHS. Keďže v poznámkach pod čiarou by mali byť uvedené iba účinné právne predpisy, žiadame návrhom zákona opraviť aj uvedenú poznámku pod čiarou.
K doložke zlučiteľnosti:
V bode 3 písm. a) doložky zlučiteľnosti navrhujeme údaje tam uvedené zmeniť nasledovne: - identifikácia záväzkov vyplývajúcich zo Zmluvy o pristúpení Slovenskej republiky k Európskej únii, najmä z Aktu o podmienkach pristúpenia a jeho príloh – bezpredmetné. Návrh právneho predpisu nie je uvedený v Pláne legislatívnych úloh vlády SR na rok 2005.
Bod 4 doložky žiadame uviesť do súladu s Legislatívnymi pravidlami vlády SR, a to nasledovne:
„4. Problematika návrhu zákona :
je upravená v práve Európskych spoločenstiev (uviesť kde v primárnom a sekundárnom práve ES je uvedená, pričom poznámku o účinnosti nariadenia (ES) č. 883/2004 žiadame buď vypustiť alebo upraviť zrozumiteľnejšie),
nie je upravená v práve EÚ.“
V bode 7 doložky zlučiteľnosti navrhujeme zmeniť znenie nasledovne:
„7. Návrh zákona sa pripravil bez účasti expertov.“
		O

O

O

O

O	A

A

A

A

A	Zapracované.

Zapracované.

Zapracované.

Zapracované.

Zapracované.	
Úrad pre normalizáciu, metrológiu a skúšobníctvo SR	Zásadná pripomienka: V bode 16 odseky 14 a 15 vzhľadom na účinnosť zákona majú retroaktívny charakter a ako také sú v právnom systéme neprípustné.
	Z	A	Zapracované – spomínané ustanovenia boli vypustené.	
Národná banka Slovenska	1. K bodu 3
Navrhované znenia § 11 ods. 8 písm. t) odporúčame zosúladiť so znením § 11 ods. 5  tak, aby bola jednoznačne vylúčená povinnosť platiť poistné na zdravotné poistenie poistencom a zamestnávateľom počas platenia poistného štátom.
Zdôvodnenie:
Vylúčenie povinnosti zjednoduší a spriehľadní navrhovaný spôsob určenia povinnosti platiť poistné na zdravotné poistenie pri súbehu rozhodujúcich skutočností. Súčasne vyrieši problém odvodu poistného z nepeňažného príjmu zamestnanca, ktorý tvorí súčasť vymeriavacieho základu pre odvod poistného v prípadoch, keď prechádza povinnosť platiť poistné za poistenca na štát.

K odkazu 39ta :
„ods. 1“ odporúčame nahradiť znením „ods. 3“
Zdôvodnenie:
Návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov navrhuje doplniť ustanovenie § 43 ods. 3 písm. j).	O

O

	C

A	Ustanovenie prepracované.

Zapracované.	
Národná banka Slovenska	2. K bodu 4
Navrhované znenie § 11 ods. 9 písm. d) odporúčame upraviť tak, aby bolo zrozumiteľné a dalo sa jednoznačne určiť, kedy bude štát platiteľom za osobu uvedenú v odseku 8 písm. a) až i) ,k) a q).

3. K bodu 7
Navrhované znenie § 13 ods. 7 odporúčame upraviť tak, aby bolo jednoznačne možné určiť vymeriavací základ poistenca vymedzeného v § 11 ods. 2.

4. K bodu 16
Navrhované znenie § 31 ods. 14 písm. d) odporúčame upraviť tak, aby bolo zrozumiteľné a dalo sa jednoznačne určiť, kedy bude štát platiteľom za osobu uvedenú v odseku 8 písm. a) až i)  a k)  v období od 1. septembra 2005 do 31. decembra 2005.
	O

O

O	C

N

C	Ustanovenie bolo prepracované.

Ustanovenie bolo dohodnuté s Ministerstvom financií SR a Ministerstvom práce, sociálnych vecí a rodiny SR.

Ustanovenie bolo prepracované.
	
Všeobecná zdravotná poisťovňa	K článku I
Zásadná pripomienka
K bodu 7 –  § 13 odsek 7 navrhujeme nové znenie :
„(7) Vymeriavací základ poistenca podľa § 11 ods. 2 je príjem, ktorý podlieha dani z príjmov 39s) dosiahnutý v rozhodujúcom období, okrem príjmov z výkonu činnosti osobného asistenta 39l). Ak poistenec takýto príjem nemá, je  vymeriavacím  základom ním určená suma.“
Odôvodnenie: 
V súčasnosti dosť podstatná časť ekonomicky aktívnej populácie sa považuje   za poistencov podľa § 11 ods. 2. Nebolo by v súlade so zásadou rovnakého postavenia pred zákonom, ak by tieto osoby mali vylúčené z vymeriavacieho základu také príjmy, ktoré sa vylučujú u osôb, ktoré platia poistné už z iného titulu (zamestnania, SZČ apd.). Ak tieto osoby majú jedine takéto zdaniteľné príjmy musia platiť poistné z týchto príjmov.
/poznámka: V našej poisťovni je poistená osoba, ktorá má ročný príjem z prenájmu 10 mil. Sk a je osobou podľa § 10 ods.2. Vždy platila poistné z maxima a od 1.1.2005 bol platiteľom za ňu štát, ak zostane vymeriavaci základ pre tieto osoby  v navrhovanom znení, budú si môcť prenajímatelia i napriek ich vysokým príjmom, stanovovať poistné v minimálnej výške tj.575,- Sk/

Návrh na doplnenie pripomienkovaného návrhu: 
	
 V § 3 ods. 3
Vypustiť písmená h) a j) doplniť o nové písmeno h ) tohto znenia :
„f) je rodinným príslušníkom zamestnanca alebo osoby samostatne zárobkovo činnej, ktorá  pochádza z krajín EP (európskeho priestoru) a je poistená podľa tohto zákona „
Odôvodnenie :
Verejné zdravotné poistenie, tak ako aj komerčné poistenie vychádza z princípu solidarity majetnejších s menej majetnými a zdravých s chorými. Je hrubým zneužitím solidarity, ak sú do systému zahrnuté aj osoby, ktoré nemajú na území SR trvalý pobyt a porušujú predpisy tohto štátu, resp. prišli na územie tohto štátu páchať trestnú činnosť. Rozšírenie solidarity takýmto spôsobom môže viesť k zneužívaniu systému, ktorý je vytvorený pre osoby, ktoré do neho prispievajú zo svojich príjmov, alebo prispievali (dôchodcovia), alebo budú prispievať (deti). Osoby, ktoré nemajú na území SR trvalý pobyt a zdržujú sa tu nelegálne alebo tu páchajú tresnú činnosť, nemôžu požívať výhody poistného systému verejného zdravotného poistenia a mať tak nárok na rovnaký rozsah zdravotnej starostlivosti ako osoby,  ktoré do systému prispievajú alebo budú prispievať. Z tohto dôvodu je potrebné vylúčiť z osobného rozsahu verejného zdravotného poistenia  cudzincov, ktorí boli zaistení na území SR, alebo sú vo  väzbe alebo vo výkone  trestu odňatia slobody.
Na miesto týchto osôb musia byť do osobného rozsahu verejného zdravotného poistenia zahrnuté osoby, ktoré sa stanú poistencami na území SR  na základe legislatívy EÚ ( tak ako sú v osobnom rozsahu zákona zahrnutí aj zahraniční študenti, ktorí sú poistení na základe medzinárodných zmlúv, ktorými je SR viazaná). Tieto osoby budú bez vlastného zdaniteľného príjmu (manželky a deti), za ktoré bude platiteľom poistného štát, preto musia byť v zákone explicitne uvedené, aby si poisťovne mohli uplatňovať za nich poistné. 
V § 3  ods. 8
je potrebné doplniť ďalšie podmienky pre tento druh poistenia a nadväzne ich premietnuť do ďalších ustanovení zákona t.j. stanoviť výšku poistného, minimálnu dobu poistenia atď.
Odôvodnenie:
Ak nebudú pre tento druh poistenia stanovené osobitné podmienky, tak  povinne poistené osoby budú doplácať na dobrovoľne poistené osoby, pretože podľa terajšej úpravy budú mať nárok za minimálne poistné nárok na najväčší rozsah zdravotnej starostlivosti, aký zákon  č. 577/2004 Z.z. stanovuje.

V  § 6 ods.10 písm. a) 
nahradiť  text  ods. 10 týmto textom:
„(10)Zdravotná poisťovňa je povinná
a)  pri  vzniku  verejného  zdravotného  poistenia
    1. písomne oznámiť prijatie a  potvrdenie prihlášky Úradu pre dohľad na zdravotnou starostlivosťou (ďalej len „úrad“) do piatich dní od jej  potvrdenia, vrátane dátumu a času prijatia  a dátumu  potvrdenia,
    2. v prípade, že prihláška bola podaná aj v inej zdravotnej poisťovni, úrad  oznámi poisťovniam, ktorá poisťovňa je pre poistenca príslušná (príslušnou  poisťovňou bude tá poisťovňa, ktorá  ako  prvá   prijala  a potvrdila  podanú  prihlášku),
    3. príslušná poisťovňa určená úradom zabezpečí, aby poistenec, osoba, ktorá  podala prihlášku za maloletého poistenca, vrátil preukaz tej poisťovni, ktorá nebola určená úradom  ako  príslušná,
    4. príslušná poisťovňa uhradí zamietnutej poisťovni náklady vynaložené na         poskytnutú   zdravotnú   starostlivosť   vrátane   kapitačných   platieb.“
Odôvodnenie:
Navrhované znenie  odstráni tvrdosť zákona voči novorodencom a poistencom, ktorým vznikne poistný vzťah v zmysle zákona. V súčasnosti tieto osoby čakajú na vydanie preukazu poistenca verejného zdravotné poistenia (ďalej iba „preukaz“) v zmysle zákona zhruba 26 dní (5 dní ZP + 14 dní ÚDZS + 7 dní ZP). Ani v najlepšom prípade sa táto čakacia doba nemôže skrátiť na viac ako 12 dní – čo samozrejme záleží na tom, ako rýchlo úrad zašle schválené/zamietnuté prihlášky. Zdravotná poisťovňa  môže vydať preukaz až po schválení prihlášky úradom a poistenec sa môže preukázať u  poskytovateľa zdravotnej starostlivosti  maximálne kópiou podanej ale neschválenej prihlášky, čo poskytovateľ zdravotnej starostlivosti  nie je ochotný akceptovať. Najväčší problém majú zákonní zástupcovia novorodencov, kedy dieťa potrebuje špecifickú zdravotnú starostlivosť a táto nemôže byť poskytnutá na preukaz matky. 

V §17 ods. 4 písm.a)
Nahradiť text písm. a) týmto textom :
„a) pri bezhotovostnom prevode z účtu deň, v ktorom sa uskutočnilo pripísanie platby z účtu platiteľa poistného na účet poisťovne“
Odôvodnenie:
Deň, v ktorom  sa  uskutočnilo  odpísanie platby  z účtu platiteľa   poistného je  ťažko zdokladovateľný  / pre potreby poisťovne / a taktiež vylučuje možnosť priamej platby od platiteľa na účet poisťovne pri hotovostnom prevode.
	Z

O

O

O

	N

N

C

N

	Ustanovenie bolo dohodnuté s Ministerstvom financií SR a Ministerstvom práce, sociálnych vecí a rodiny SR.
Prerokované zo zdravotnými poisťovňami, na pripomienke netrvajú.

Rodinní príslušníci sú poistení podľa nariadenia 1408/71, preto nie je potrebné ich do zákona dopĺňať a navyše systém verejného zdravotného poistenia nie je založený na rodinnom princípe, tak ako je to v niektorých iných členských štátoch.

Ustanovenie bolo prepracované.

Národná banka Slovenska uvedené ustanovenie zamietla.

	
Spoločná zdravotná poisťovňa	K  bodu 2. 
      V Dôvodovej správe k bodu 2. odporúčame doplniť a upresniť kedy je fyzická osoba dobrovoľne nemocensky poistená podľa pripravovanej novely  zákona  č. 461/2003 Z. z. Požadovať do navrhovanej novely zákona č. 461/2003 Z.z. povinnosť Sociálnej poisťovne o preukazovaní nemocenského poistenia týchto osôb pre účely zdravotného poistenia.

K  bodu 3. 
Navrhované znenie je nezrozumiteľné a pre jeho pochopenie treba mať k dispozícii aj dôvodovú správu. Fyzická osoba nebude čítať dôvodovú správu po zverejnení  zákona v Zbierke zákonov SR.
      Odporúčame zmeniť text takto:
„t) fyzickú osobu, ktorá vykonáva pracovnú činnosť pre cirkevné, rehoľné a charitatívne spoločenstvo a nemá z tejto alebo z inej činnosti príjem, má príjem z výkonu činnosti osobného asistenta, má príjem z prenájmov a príjmov, z ktorých sa daň vyberá zrážkou. Ak táto osoba má príjmy, z ktorých sa vyberá daň zrážkou a ich úhrnná výška u jedného platiteľa neprevyšuje za kalendárny mesiac úhrnnú sumu 5 000 Sk a u ktorého si táto osoba pri výpočte preddavkov na daň z príjmov zo závislej činnosti neuplatňuje nezdaniteľné časti základu dane a daňový bonus na tento príjem sa prihliada pri stanovení povinnosti tejto osoby platiť poistné.“

Odkazy ostávajú nezmenené.

Znenie textu v bodoch  4 ,7  odporúčame  upraviť  obdobne.

K bodu 10 
 v navrhovanom znení sa nepremietne pripravovaná zmena zákona č. 595/2003 Z.z. ? 
(úhrnná výška u jedného platiteľa neprevyšuje za kalendárny mesiac úhrnnú  sumu 5 000 Sk a u ktorého si táto osoba pri výpočte preddavkov na daň z príjmov zo závislej činnosti neuplatňuje nezdaniteľné časti základu dane a daňový bonus na tento príjem sa prihliada pri stanovení povinnosti tejto osoby platiť poistné)

K bodu 16
Bod 16 novelizuje § 31, ods. 14 a 15. V uvedených odsekoch novela určuje, za koho je štát platiteľ poistného v období od 1. 9. 2005 do 31. 12. 2005. Zároveň podľa čl. II má novela nadobudnúť účinnosť 1. 1. 2006.

       V uvedenom znení je zákon retroaktívny. Určitá skupina  poistencov sa prijatím takéhoto zákona dostane do situácie, kedy reálne v čase do 31. 12. 2005 bude za nich, v zmysle v tom čase platnej legislatívy,  platiteľ poistného štát, avšak zákon s účinnosťou od 1. 1. 2006 tento stav spätne zmení (t. j. stanú sa spätne napr. samoplatiteľmi).
       Takýto poistenci nebudú môcť splniť veľa zákonom určených povinností (napr. § 17, ods. 2    – splatnosť poistného) v stanovených termínoch, nakoľko v určenom termíne bol platiteľ štát. Nie je zrejmé, akým spôsobom bude voči takýmto platiteľom vystupovať zdravotná poisťovňa v období do 31. 12. 2005 (budú podľa v tom čase platnej legislatívy poistencami štátu, avšak od 1. 1. 2006 sa stanú spätne samoplatiteľmi).
       Navrhujeme buď vypustiť z § 31  odseky 14, 15, 16, alebo zmeniť účinnosť novely od 1. 9. 2005 (resp. zosúladiť dátum účinnosti s dátumom, od kedy majú platiť nové pravidlá pri určení poistencov štátu) tak,  aby nepôsobila retroaktívne.

Odporúčame zmeniť text  § 6 ods.10 písm. a) :
Zdravotná poisťovňa je povinná
a)  pri  vzniku  verejného  zdravotného  poistenia
 1. písomne oznámiť prijatie a  potvrdenie prihlášky Úradu pre dohľad na zdravotnou starostlivosťou (ďalej len „úrad“) do piatich dní od  jej  potvrdenia, vrátane dátumu a času prijatia  a dátumu  potvrdenia,
    2. v prípade, že prihláška bola podaná aj v inej zdravotnej poisťovni, úrad  oznámi poisťovniam, ktorá poisťovňa je pre poistenca príslušná (príslušnou  poisťovňou bude tá poisťovňa, ktorá  ako  prvá   prijala  a potvrdila  podanú  prihlášku),
    3. príslušná poisťovňa určená úradom zabezpečí, aby poistenec, osoba, ktorá  podala prihlášku za maloletého poistenca, vrátil preukaz tej poisťovni, ktorá nebola určená úradom  ako  príslušná,
    4. príslušná poisťovňa uhradí zamietnutej poisťovni náklady vynaložené na poskytnutú   zdravotnú   starostlivosť   vrátane   kapitačných   platieb.

Odôvodnenie:
       Navrhované znenie  odstráni tvrdosť zákona voči novorodencom a poistencom, ktorým vznikne poistný vzťah v zmysle zákona. V súčasnosti tieto osoby čakajú na vydanie preukazu poistenca verejného zdravotné poistenia (ďalej iba „preukaz“) v zmysle zákona zhruba 26 dní (5 dní ZP + 14 dní ÚDZS + 7 dní ZP). Ani v najlepšom prípade sa táto čakacia doba nemôže skrátiť na viac ako 12 dní – čo samozrejme záleží na tom, ako rýchlo úrad zašle schválené/zamietnuté prihlášky. Zdravotná poisťovňa  môže vydať preukaz až po schválení prihlášky úradom a poistenec sa môže preukázať u  poskytovateľa zdravotnej starostlivosti  maximálne kópiou podanej ale neschválenej prihlášky, čo poskytovateľ zdravotnej starostlivosti  nie je ochotný akceptovať. Najväčší problém majú zákonní zástupcovia novorodencov, kedy dieťa potrebuje špecifickú zdravotnú starostlivosť a táto nemôže byť poskytnutá na preukaz matky.
       Problém bol konzultovaný aj na pracovnom stretnutí , ktoré zvolala  p. vrchná riaditeľka JUDr. Jarmila Bullová dňa 28. júla 2005  za prítomnosti zástupcov všetkých zdravotných poisťovní, a prítomní   vyjadrili  súhlasné   stanovisko.
	O

O

O

O

O

	A

A

A

A

A
	Dôvodová správa doplnená.

Ustanovenie bolo prepracované.

Ustanovenie bolo prepracované.

Ustanovenia boli prepracované alebo vypustené.

Ustanovenie bolo doplnené.	
Vzájomná zdravotná poisťovňa Dôvera

Združená zdravotná poisťovňa Sideria – Istota	V súvislosti s tým, že Článkom V.  zákona č. 305/2005 Z.z. o sociálnoprávnej ochrane detí a sociálnej kuratele a o zmene a doplnení niektorých zákonov došlo k zmene a doplneniu zákona č. 580/2004 Z.z. v znení zákona č. 718/2004 Z.z  s účinnosťou od 1. septembra 2005 a v nadväznosti na nahradenie  citácie Zákona č. 195/1998 Z.z. o sociálnej pomoci v znení neskorších predpisov na citáciu zákona č. 305/2005 Z.z. v poznámke pod čiarou k odkazu 5, ktorá poznámka na odkaz  na tieto obidva zákony  je dôležitou pre aplikačné znenie  § 11 ods. 3 písm. j) a ods.  8 písm. h) a l)   zákona č. 580/2004 Z.z. v znení zákona č. 718/2004 Z.z. a v znení zákona č. 352/2005 Z.z. navrhujeme :

- V § 11 ods. 3 písm. j) cit. zákona o zdravotnom poistení nahradiť poznámku pod čiarou k odkazu 5, t.j. citáciu „§ 29 zákona č. 195/1998 Z.z. v znení neskorších predpisov“  za citáciu „ zákon č. 36/2005 Z.z. o rodine a o zmene a doplnení niektorých zákonov „ .

-  V §  11 ods. 8 písm. h) a písm. l)  poznámku pod čiarou k odkazu 5 nahradiť označením novej poznámky pod novým číslom ( napr. 39 ia) s odkazom na citáciu „ zákon č. 195/1998 Z.z. v znení neskorších predpisov „. 

O	

N

Poznámka pod čiarou má len informatívny charakter,
Tým, že sa odkazuje na oba zákony, obsah je vyjadrený.	
Sociálna poisťovňa	K bodu 2
V súvislosti s úpravou navrhnutou v §11 ods. 8 písm. o) Sociálna poisťovňa predpokladá zvýšený nárast žiadostí o vydanie potvrdení o poberaní nemocenskej dávky alebo o nemocenskom poistení vymedzených fyzických osôb. Pobočky Sociálnej poisťovne sú už v súčasnosti neúmerne zaťažené vydávaním individuálnych potvrdení pre iné účely a navrhovaná právna úprava by spôsobila ďalší nápor tak na zamestnancov Sociálnej poisťovne ako aj na samotných poistencov zdravotného poistenia.

V záujme eliminácie zaťaženosti poistencov, zdravotných poisťovní a Sociálnej poisťovne navrhujeme vytvoriť právny priestor na priamu komunikáciu napr. medzi Sociálnou poisťovňou a Ministerstvom zdravotníctva Slovenskej republiky resp. Úradom pre dohľad nad zdravotnou starostlivosťou tak, aby mohla Sociálna poisťovňa poskytovať požadované údaje prostredníctvom údajov             z informačného systému Sociálnej poisťovne za určité obdobie a za podmienok ustanovených osobitnou dohodou. Domnievame sa, že akceptáciou navrhovanej úpravy by sa celý proces odovzdávania údajov potrebných k úhrade poistného plateného štátom za vymedzenú skupinu osôb zjednodušil.
Zároveň v súvislosti s poznámkou pod čiarou k odkazu 39r upozorňujeme, že účinnosť Nariadenia Rady (ES) č. 883/2004 Európskeho parlamentu a Rady  z  29. apríla 2004 o koordinácii systémov sociálneho zabezpečenia (U. v. EU  L 166, 30.4.2004) v znení jeho opravy (U. v EU L 200, 30.4.2004) je viazaná na nadobudnutie účinnosti vykonávacieho nariadenia, ktoré je v legislatívnom procese a nie je reálny predpoklad nadobudnutia jeho účinnosti v roku 2006.
	O	N	Žiadny nárast špeciálnych žiadostí nehrozí, pretože poistenci donesú kópiu PN –ky.	
Úrad pre dohľad nad zdravotnou starostlivosťou	1. V § 3 ods. 2  a v  § 3 ods. 3  požadujeme  vypustiť písm. c)  a d) .

2. V § 3 ods. 3  požadujeme doplniť o nové písmeno g) s nasledovným textom :    „ pre ktorú je Slovenská republika  príslušný štát podľa nariadenia  Rady EHS č. 1408/1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov pohybujúcich sa v rámci spoločenstva.“
 
Odôvodnenie :
Požadovaná úprava osobného rozsahu verejného zdravotného poistenia z vymedzenia konkrétnych kategórií poistencov na všeobecné vymedzenie zabezpečí pokrytie všetkých osôb, ktoré podliehajú legislatíve  Slovenskej republiky z dôvodu nariadenia Rady EHS č. 1408/1971 a ktoré vzhľadom na individuálny model verejného zdravotného poistenia v Slovenskej republike nie je možné explicitne uviesť v zákone (napr. rodinní príslušníci).

3. V  §3 ods. 3  v úvodnej vete odseku požadujeme nahradiť spojenie  „... v inom členskom štáte a „  znením  „... v inom členskom štáte Európskej únie alebo zmluvného štátu Dohody o Európskom hospodárskom priestore  (ďalej len „ členský štát“) a“

Odôvodnenie :
Ide o formálnu úpravu – zavedenie skratky, ktorá bola pôvodne zavedená práve v § 3 ods. 2 písm. c), ktorého zrušenie požadujeme.

4.   V  § 6 ods. 10 písm. a) bod 1, písm. b) bod 1a v § 6 ods. 11 prvá veta požadujeme vypustiť slovo  „písomne“. 

Odôvodnenie :
Vzhľadom na veľký rozsah predmetných oznámení nie je účelné ustanoviť obligatórne písomnú formu, pretože z praktického hľadiska je vhodnejšie riešiť túto povinnosť elektronicky.
                                                                                                                          
5. V § 26 ods. 5 požadujeme doplniť v texte za slovami „…odo dňa zistenia porušenia povinnosti“ slovo „úradom“.

Odôvodnenie :
Vzhľadom na nejednotnosť výkladu týkajúceho sa plynutia jednoročnej lehoty  od zistenia porušenia  povinnosti .

6. Zároveň požadujeme upraviť v zákone problém týkajúci sa určenia príslušnej inštitúcie, ktorá bude hradiť náklady za zdravotnú starostlivosť v EÚ za poistenca, ktorému vznikla potreba čerpať zdravotnú starostlivosť v inom členskom štáte EÚ, avšak ide o poistenca podľa § 9 ods. 3 zákona č. 580/2004 Z. z. v znení neskorších predpisov, ktorý nemá určenú zdravotnú poisťovňu, ale podľa § 3 ods. 2 zákona č. 580/2004 Z. z. v znení neskorších predpisov je povinne verejne zdravotne poistená osoba v SR  a  podlieha legislatíve SR.

7. Zároveň požadujeme upraviť v zákone postup určenia príslušnej inštitúcie pre poistenca, ktorý čerpá zdravotnú starostlivosť v EÚ,  ale  v SR si nepodal prihlášku alebo si podal prihlášku v divoch alebo viacerých poisťovniach.
	O

O

O

O

O

O

O

	A

A

A

A

A

A

A	Zapracované v materiáli.

Zapracované v materiáli.

Zapracované v materiáli.

Zapracované v materiáli.

Zapracované v materiáli.

Zapracované v materiáli.

Zapracované v materiáli.